Anna Holthe

**Anna Holthe** (1875–1957) var en norsk sykepleier, lærer, foredragsholder og forstanderinne. Foreldrene var Gurine Henriksdatter (1845-1892) fra Skjold i Rogaland og dyrlege og jordbruker Anders Holthe (1843-1897) fra Ådalen i Buskerud.  

## Liv og karriere
Anna Holthe var født på Stord, men vokste opp i Stavanger og i Lardal, hvor familien kjøpte gården Frydenlund, da den i 1889 ble stykket ut fra bnr. 2 Nedre Schjerven (Schutter 1976:1176). Hun startet som tjenestepike og postbetjent på Modum. Etter dette tok hun merkantil utdannelse, før hun gjorde sitt endelige yrkesvalg og startet som sykepleier hos Røde Kors. Der fikk hun sin eksamen i 1902. Om tiden som elev forteller hun:

Første oppdrag var hos Henrik Ibsen, som hadde opplevd et tredje slagtilfelle, et mindre alvorlig slag denne gang, som kun ble beskrevet som en rørelse (Edvardsen 2001:327–329). Da den senere kong Gustav ble syk under studieopphold i Kristiania, pleiet hun også ham på Slottet. Ifølge en attest skrevet av Suzannah Ibsen så sent som i 1913, var hun hos Ibsen i 11 måneder. Anna selv opplyser imidlertid at tjenesten varte i 14 måneder. Hun var sluttet i tjenesten og erstattet av en annen da hun 12. januar 1904 flyttet til Trondheim for å bli bestyrer av Dr. Ourens klinikk. I 1913 foretok Anna Holhte en studietur til utlandet. Senere samme år returnerte hun til Norge for å bli oversøster og bestyrer av Dr. Bülow-Hansens privatklinikk i Sven Bruns gate. Anna Holthe ble nå også en pioner i innsatsen for psykisk utviklingshemmede, et felt hun ble innført i gjennom søstrene Fleischers arbeid for saken. Anna Holthe satt i byggekomiteen for oppførelsen av Sophies Minde, som hun også ble den første forstander av da det åpnet i 1926. Stillingen som bestyrer av Sophies Minde ble hun sittende med til hun søkte pensjon i 1937.

Anna Holthe kom også i 1927 inn som medlem av byggekomiteen for oppførelsen av Radiumhospitalet.

Anna Holthe var en populær foredragsholder på konferanser i inn- og utland. Hun ble "stiftende æresmedlem" av Norsk Sykepleierforbund, æresmedlem av Norges Vanførelag, har mottatt Røde Kors' hederstegn, Østlandske Vanførelags æresmedalje, Kongens fortjenestemedalje i gull, og fikk på sin åttiårsdag i 1955 tildelt Forence Nightingalemedaljen, som er den høyeste utmerkelse en sykepleier kan få.

## Referanser


## Kilder
* Edvardsen, Erik Henning 2001: *Henrik Ibsen om seg selv*. Oslo: Genesis forlag. ISBN 82-476-0211-3.
* H., K. 1955: «Røde Kors-søsteren som var pleierske for dr. Henrik Ibsen». *Aftenposten* nr. 203. Onsdag aften 4. mai 1955, s. 5–6.
* Poulsson, S. og Severin Andreas Heyerdahl 1932: *Det norske radiumhospital*. Oslo: C. Dahls bok & kunsttrykkeri https://www.nb.no/items/d450dee08a52e88699f2003bd77f915f?page=11&searchText=Holthe
* Schilling, Dag Fr. Chr. og Mette Holme Ingeberg 1995: *Minnebok. Høgskolen i Akershus. Avdeling for sykepleierutdanning*. Lørenskog. Oslo: Joh. Nordahls Trykkeri.
* Schutter, H. K. 1976: *Lardal bygdebok. Bind III: Gårdshistorie for Styrvold og Hem kirkesogn*. Larvik: Østlands-Postens Trykkeri.
* Wig, Kjell Arnljot: «Lyse sommernætter – i den stille Arbiensgade. Da Ibsens unge sykepleierske smeltet fru Susannas hjerte». *Morgenbladet* nr. 300. Onsdag 24. desember 1952, s. 7–8. «Hammer, Simon Christian», i *[[Salmonsens konversationsleksikon]]*, 2. utg., bind X, s. 768. København: J. H. Schultz, 1920.

## Eksterne lenker
* Slektsdata på Geni https://www.geni.com/people/Anna-Holthe/6000000213112030829 med data for hennes familie med foreldre og søsken.